
UVOD 


Neka je Allahov blagoslov i mir na našeg Vjerovjesnika, 
s.a.v.s., njegovu porodicu 1 njegove drugove. Uzdam se u pomoć 
Svevišnjeg. 

Neka je hvala Jedinome Allahu, i neka je Njegov salavat na 
najodabranije stvorenje, našeg poslanika Muhammeda S.a.V.S., 
njegov Ehli-bejt i njegove ashabe. 


Ovo je rad koji govori o razotkrivanju i raspoznavanju iluzija 
kod ljudi. Znaj da se stvorenja dijele na živa i neživa bića. Živa bića 
se dijele na one kojima je nešto stavljeno u dužnost i ona koja su bez 
ikakvih zaduženja. Zaduženim se smatra onaj kome je Allah 
obznanio i naredio da čini ibadet, obećavši mu za to nagradu, i 
zabranio mu griješenje upozoravajući ga na kaznu. Bez zaduženja su 
ona bića kojima to nije naređeno. Zadužena bića se dalje dijele na 
dvoje: mu'mine 1 kafire. Mu'mini se opet dijele na one koji su 
pokorni Allahu, dž.š., i one koji su neposlušni. Obje ove grupe, i 
odani i griješni, dijele se na one koji znaju i one koji ne Znaju. 
Primijetio sam da postoji određena uobraženost kod svih onih koji 
pripadaju grupi zaduženih stvorenja, bilo da je riječ o mu'minima ili 
kafirima, izuzimajući one koje je Allah, Gospodar svjetova, sačuvao. 
Ja ću, inša-Allah, pokušati razotkriti njihove iluzije nastojeći da to i 
argumentujem trudeći se da budem krajnje jasan, razložan, utemeljen 
i u svakom slučaju od upute. Ovo govorim uzdajući se jedino u 
Allahovu pomoć. Znaj da osim kafira postoje još četiri kategorije 
uobraženih ljudi. Jedni se susreću među ulemom, drugi među 
pobožnjacima, treći među imućnim 1 četvrti među sufijama. Najprije 
ćemo kazati nešto o kafirskim zabludama. U tom pogledu oni se 
dijele na dvije grupe: skupina onih koje je zaveo ovaj svijet i skupina 
onih koji gaje određene iluzije prema Allahu, dž.š. Oni koje je 

zavarao ovaj svijet tvrde da je novac bolji od naknade sa pričekom, 
odnosno, kako su ovosvjetska uživanja stvarna dok su ahiretska 
nesigurna, te kako oni neće ostaviti ono što je realno poradi onoga 
što je neizvjesno. Ovakvo zaključivanje je pogrešno. 


To je rezonovanje koje je zastupao Iblis, Allah ga prokleo, 
kada je ustvrdio za sebe kako je bolji od Adema. Smatrao je da se 
prednost ima dodijeliti prema izvorima postanka. Lijek za ovu iluziju 
čine dvije stvari: ili da se čovjek potpuno preda vjeri ili da nađe 
valjan dokaz. Iskrena predanost se sastoji u potvrđivanju Allahovih 
riječi: 

ZA ono što je u Allaha bolje je i trajno je. (El-Kasas, 60), 

KA život na ovome svijetu je samo varljivo naslađivanje., (Ali 
Imran, 185), zatim u priznavanju istinitosti svega onoga što je 
Resulullah s. a.v, s. dostavio. Ispravan dokaz se sastoji u tome da 
čovjek spozna pogrešnost svoga rezonovanja. Tako, njegova tvrdnja 
da je ovaj svijet novac, a Ahiret odgođena nagrada predstavlja 
ispravnu premisu; ali, tvrditi stoga kako je ovaj svijet vredniji od 
budućega predstavlja prostor šejtanske intrige. Međutim, nije tako. 
Kada bi novac iznosio onoliku vrijednost koja mu se obećaje i po 
obimu 1 po krajnjem rezultatu, onda bi vrijednost novca bila bolja. 
Ali, ako je vrijednost novca manja od obećane nagrade, onda je ono 
što je odgođeno vrednije. Činjenica je, međutim, da je Ahiret vječan, 
a ovaj svijet prolazan. Što se tiče njegove tvrdnje da je kušanje 
užitaka ovoga svijeta realno, dok je ahiretski užitak nesiguran, ta 
tvrdnja također predstavlja zabludu. Štaviše, kod mu'mina je 
ahiretski užitak realniji i moguće ga je postići na dva načina: s jedne 
strane, vjerovanjem 1 potvrđivanjem istinitosti onoga čemu 
naučavaju vjerovjesnici i učeni, slijedeći ih onako kako bi se 
prihvatio recept iskusnog ljekara, ili da se to dokuči, u slučaju 
poslanika, objavom, a u slučaju Allahovih miljenika nadahnućem, s 
druge strane. Nemoj misliti da je Vjerovjesnikovo s.a.v.s. poznavanje 
ahiretskih i ovosvjetskih stvari došlo kao posljedica njegovoga 
povođenja za Džibrilom, a.s. 

Oponašanje ne daje valjanu spoznaju, i Allah je sačuvao 
svoga Vjerovjesnika s.a.v.s od takvog nedostatka. Naprotiv, stvari su 

mu bile otkrivene i on ih je promatrao nurom (svjetlošću) srčanoga 
prozrenja, kao što je osjetilne stvari promatrao vanjskim okom. Bude 
li mu'min u svojim istupima i u svome ubijeđenju napustio 
izvršavanje Allahovih, dž.š., zapovijedi, tj. činjenje dobrih djela, i 
bude li se predao strastima, onda se on pridružuje kafirima u ovoj 
zabludi. Ovaj svijet je i za mu'mine i za kafire varljivo naslađivanje. 


Što se tiče kafirskih iluzija prema Allahu, one odgovaraju 
njihovome razmišljanju kada su u situaciji da se pravdaju: Kada bi 
Bog kažnjavao za nevjerovanje, onda bismo mi bili najpreči da to 
nama učini.) U tom smislu, u suri El-Kehf, Allah, dž.š. kaže: 

I uđe u vrt svoj, nezahvalan Gospodaru svome na 
blagodatima, govoreći: Ne mislim da će ovaj ikada propasti, i ne 
mislim da će Smak svijeta ikada doći; a ako budem vraćen 
Gospodaru svome, sigurno ću nešto bolje od ovoga naći.) 

Razlog za ovu zabludu treba tražiti u ibliskoj logici po kojoj 
oni, jedanput, gledaju u Allahove blagodati prema njima na ovome 
svijetu 1 po tom osnovu Zaključuju da ih isto čeka 1 na Ahiretu. Drugi 
put obraćaju pažnju na Allahovo, dž.š. odlaganje da ih kazni na 
ovome svijetu te na taj način shvataju i odmjeravanje ahiretske 
kazne. O tome Uzvišeni kaže: 

xOni među sobom govore: "Trebalo bi da nas Allah već 
jednom kazni za ono što govorimo.) (El-Mudžadele, 8). 

Treći put, pak, posmatraju i siromašne mu mine i preziru ih i 
govore: XZar su to oni kojima je Allah, između nas, milost ukazao? , 
(El-En'am, 53), ili: 

XDa je takvo dobro, nas oni ne bi u tome pretekli, (El-Ahkaf, 
11). 

Logički slijed koji su ustanovili u svojim srcima počiva na 
konstataciji da im je Allah podario ovosvjetske užitke, a da je svako 
darivanje izraz naklonosti te da se dobročinstvo čini prema onome ko 
se voli. Međutim, ne mora biti tako. Nekada se može nekome činiti 
dobro a da to ne bude izraz ljubavi, štaviše, može se desiti da to 
dobročinstvo koje mu je učinjeno bude povod njegove postepene 
propasti. Rezonovanje ovih predstavlja pravu zabludu. Zato će 
Resulullah s.a.v.s. reći: Allah, uistinu, štiti mu'mine od ovoga svijeta 

kao što vi pazite svoje bolesnike da ne jedu i ne piju ono što vole a 
što bi im pogoršalo njihovo stanje.) 

Zato će se oni najsavjesniji mu'mini rastužiti ako njima 
zavlada ovaj svijet, a ako ih zadesi neimaština, osjetit će rasterećenje 
radujući se osjećanjima koja su pratila sve odabrane ljude. Uzvišeni 
Allah kaže: 

xČovjek, kada Gospodar njegov hoće da ga iskuša pa mu 
počast ukaže i blagodatima ga obaspe, rekne: "Gospodar moj je 
prema meni plemenito postupio!y (El-Fedžr, 5); 

(Misle li oni, kad ih imetkom i sinovima pomažemo, da 
žurimo da im neko dobro učinimo? Nikako, ali oni ne opažaju., (El- 
Mu'minun, 55-56); 

ZA one koji Naše riječi poriču, Mi ćemo malo po malo, a da 
oni neće ni znati, u propast voditi, i davat ću im vremena, obmana 
Moja doista je trajna. (El-A'raf; 182-183); 

XI kada bi zaboravili ono čime su opominjani, Mi bismo im 
kapije svega otvorili, a kad bi se onome što im je dato obradovali, 
iznenada bismo ih kaznili i oni bi odjednom svaku nadu izgubili, (El- 
En'am, 44). 

Onaj ko je sklon da prihvati ovakvu iluziju nije vjernik. 
Uzrok ove zablude leži u nepoznavanju Allaha 1 Njegovih atributa, 
jer onaj ko spozna Allaha pribojavat će se Njegove zamke i neće sebi 
dopustiti da slijedi stope faraona, Hamana i Nemruda, znajući, šta ih 
je snašlo iako im je Allah darovao bogatstvo. Allah dž.š. upozorava 
na svoju zamku pa kaže: 

aAllahove kušnje se ne boji samo narod kome propast 
predstoji., (El-A'raf, 99); 

XI oni počeše smišljati spletke, ali ih je Allah otklonio, jer On 
to umije najbolje, (Ali Imran, 54). 

Onaj koga Allah obaspe ovosvjetskim blagodatima neka se 
pripazi da mu u tome ne bude propast negova. 


Što se tiče zablude griješnih muslimana; ona se - zasniva na 
njihovom uvjerenju da Allah mnogo prašta, da je milostiv 1 da se oni 
nadaju Njegovome oprostu. Zadržavaju i se isključivo na tome, 
zanemaruju činjenje dobrih djela uzdajući se u to što je gajiti nadu u 

oprost pohvalno u vjeri. Da, Allahova dž.š., milost jeste neizmjerna, 
blagodati Njegove su savršene, plemenitost Njegova je nenadmašna, 
i mi potvrđujemo tevhid nadajući se oprostu posredstvom imana, 
plemenitosti i dobročinstva. Nekada je pogreška njihovoga ubjeđenja 
nastala kao plod njihove veze sa dobrim roditeljima, što je krajnje 
nepromišljeno. Njihovi roditelji, iako su bili plemeniti i pobožni, 
ipak su se bojali Allaha, dž.š. Šejtan im, da bi pogrešno zaključivali, 
dobacuje: xKAko neko voli određenu osobu, taj sigurno voli i njegovu 
djecu, pa tako i Allah, ako zavoli vaše roditelje, onda On voli 1 vas, 
te vama nije potrebna pokornost.) Oslanjajući se na to, ostaju 
zaslijepljeni, a zaboravljaju da je Nuh, a.s., htio da ukrca u lađu i 
svoga sina, što mu je bilo uskraćeno. Allah mu je potopio sina kao 
što je to učinio i sa ostalm Nuhovim neposlušnim sunarodnicima. 
Osim toga, poznato je da je Vjerovjesnik s.a.v.s. molio Allaha da mu 
dozvoli posjećivanje majčinoga mezara i traženje oprosta za nju, pa 
mu je posjećivanje kabura odobreno, a traženje oprosta za nju nije. 
Zaboravljaju na riječi Uzvišenoga Allaha: 

xl nijedan griješnik neće grijehe drugoga nositi,. (El-Fatir, 
18); 

kČovjekovo je samo ono što sam uradi., (En-Nedžm, 39). 

Onaj ko smatra da će se spasiti zato što mu je otac bio 
bogobojazan sličan je onome koji smatra da mu očevo uzimanje 
hrane može utoliti glad, ili njegovo pijenje vode da mu ugasi žeđ. 
Bogobojaznost_ je obligatna dužnost = (fardi-ajn) za koju neće 
odgovarati otac umjesto svoga djeteta. Kada se za nju bude 
odgovaralo, čovjek će bježati od svoga brata, majke, oca, supruge i 
od čeljadi svoje, osim ako ne budu imali zagovorništvo 
Vjerovjesnika s.a.v.s. Zaboravljaju i riječi Resulullaha s.a.V.S.: 
(Razborit je onaj čovjek koji sputava svoje prohtjeve i radi za ono 
što dolazi poslije smrti, a propao je onaj ko slijedi strasti svoga nefsa 
a nada se spasu kod Allaha.,; 

Zaboravljaju i riječi Uzvišenoga: 

xOni koji vjeruju i koji se isele i bore na Allahovu putu, oni se 
mogu nadati Allahovoj milosti. - A Allah prašta i samilostan je., (El- 
Bekare, 28), 

XKao nagrada za ono što su činili, (El-Vakia, 24). 


Da li je ispravno nadati se oprostu ako toj nadi ne prethodi 
činjenje dobrih djela? Ne prethodi li toj nadi djelo, onda se očito radi 
o iluziji. Pozornost nam se skreće na nadu jer ona rashlađuje uzavreli 
strah i tugu. U tom smislu 1 Kur'an govori o njenoj koristi i njeno 
povećanje je poželjno. Naprijed spomenutima su bliski po zabludi i 
oni koji imaju i dobrih 1 loših djela, ali im prevladavaju grijesi. Oni 
se takođe nadaju oprostu i smatraju da će na Mizanu pretegnuti tas sa 
njihovim dobrim djelima, nesvjesni da su im loša djela brojnija. To je 
krajnja neobazrivost. Gledaš, tako, jednoga od tih kako dijeli dosta 
novaca stečenih 1 sa halalom i sa haramom, ali je ono što pošteno 
zaradi nekoliko puta manje od onoga što je haram. On je poput 
čovjeka koji je na jedan tas vage stavio deset, a na drugi hiljadu 
dirhema i očekuje da pretegne tas sa deset dirhema. Kakvog ili 
zavaravanja! Neki, pak, smatraju da su im dobra djela brojnija od 
grijeha jer ne vrše iskrenu analizu svojih djela. Tako, kada učini 
kakvo dobročinstvo, registruje ga 1 ubraja u svoja djela. On je sličan 
čovjeku koji dan i noć jezikom čini istigfar po stotinu i hiljadu puta, 
da bi već narednoga dana ogovarao muslimane i govorio ono sa čime 
Allah nije zadovoljan, a uz to obraća pažnju na predaje u kojima se 
govori o vrijednostima tesbiha, zanemarujući one predaje koje 
govore o kažnjavanju onih koji iznose neistine, koji prenose tuđe 
riječi i koji se dvolično ponašaju. Nesumnjivo, radi se o očitoj 
zabludi. Čuvanje jezika od grijeha potvrda je nečijeg tesbiha. Neka je 
slavljen Onaj koji nas je sačuvao rasijanosti! 


KATEGORIJE UOBRAŽENIH I NJIHOVE GRUPE 


I kategorija 
ZAVEDENA ULEMA 


Njih ima nekoliko grupa: 


1. Postoji grupa koja se specijalizirala u pravnim 1 drugim 
razumu dostupnim znanostima. Oni ih temeljito izučavaju i 
isključivo su njima preokupirani, ali, s druge strane, zapostavljaju 
upošilavanje ostalih organa, njihovo čuvanje od grijeha i potrebu 
apsolutne pokornosti. Zaneseni svojim znanjem uobražavaju da su 
kod Allaha na visokom položaju i da su postigli toliki kvantum 
znanja da takve kao što su oni, Allah neće kazniti, štaviše, misle da 
će On primiti njihovo zagovorništvo za običan svijet ne pitajući ih za 
njihove grijehe 1 propuste. Oni su uistinu u velikoj zabludi! Da 
pogledaju okom prozrenja, spoznali bi da postoje dvije vrste znanja: 
stečeno znanje i otkriveno znanje, a to je znanje, o uzvišenom Allahu 
i Njegovim atributima. Zato je nužno stečeno znanje dopuniti 
obuhvatnom mudrošću, odnosno, praktičnim  raspoznavanjem 
dozvoljenog i zabranjenog, te spoznajom naravi ljudske duše, i ona 
koja vodi ka dobru. Ovi sliče liječniku koji liječi druge, a sam je 
bolestan. U stanju je da se izliječi, ali to ne čini. Da li će djelovati 
lijek ako se samo objasni način njegovoga djelovanja? Nikako! Lijek 
koristi samo onome ko ga uzima kada ga snađe kakva bolest. Oni 
zanemaruju riječi Uzvišenog Allaha: 

aUspjeće samo onaj ko je (dušu) očistio, a biće izgubljen onaj 
ko je na stranputicu odvodiy (Eš-Šems, 9-10). 

Nije rečeno da će se spasiti onaj ko, zna kako se duša čisti i o 
tome poučava druge. Zaboravljaju 1 riječi Resulullaha s.a.v.s.: xKo 
proširi svoje znanje, a time ne uveća i upćenost, ono mu pospješuje 
samo udaljenost od Allaha!y 

Zatim hadis: KNa Kijametskom danu će najteže biti kažnjen 
učenjak koga Allah nije okoristio tim znanjem.) 

Postoje i druge predaje koje govore u tom smislu, što nam 
pokazuje da su ovi, neka nas Allah učuva njihovoga hala, (stanja) 
krajnje uobraženi. Kod njih, u stvari, dominira ljubav prema ovom 
svijetu, narcisoidnost 1 težnja ka postizanju ovosvjetskog blagostanja. 
Pouzdali su se u to da će ih na Ahiretu, bez djela, njihovo znanje 
spasiti. 


2. Drugu skupinu čine oni koji formalno sprovode svoje 
znanje u praksu i koji su po vanjskim manifestacijama napustili 
griješenje, ali u svopm srcima su nemarni. Nisu iz tih svojih srca 
odstranili pokuđene osobine kao što su oholost, samoljublje, zavist, 
težnja za položajem i visokim funkcijama, pakost prema saradnicima 
i težnja za postizanjem popularnosti u raznim krajevima i kod 
pobožnih ljudi. Povod za ovakvo pogrešno rezonovanje leži u 
zanemarivanju riječi Resulullaha s.a.v.s.: GSamoljublje je mali širk); 
zatim: Zavist guta dobročinstva kao što vatra guta drvay, ili: 
eLjubav prema imetku i ugledu pospješuje rast licemjerstva u srcu 
kao što voda pospješuje rast biljaka... 

Zanemaruju i druge hadise koji govore u tom smislu, kao i 
riječi Uzvišenoga Allaha: ćSamo će onaj koji Allahu srca čista dode 
spašen biti.; (Eš-Šu'ara, 89). Zanemarili su svoja srca i pozabavili se 
svojom vanjštinom. Onaj ko ne obrati pažnju na svoje srce pokornost 
mu nije valjana. On sliči bolesniku kod koga se pojavio svrbež, pa 
kad mu je liječnik preporučio da to premazuje i da uzima lijekove, on 
se ograniči na mazanje zapostavljajući uzimanje lijeka. Tako postiže 
da tragovi spolja nestanu, ali nije iščezlo ono što je unutar tijela. 
Korijen vanjske manifestacije je u njegovoj nutrini i svrbež će trajati 
toliko dugo koliko njegovi uzroci budu u čovjeku. Tek kada se 
odstrani taj unutarnji nedostatak, onda će 1 spolja nastupiti potpuno 

ozdravljenje. Isti je slučaj i sa grijesima; dokle god su u srcu 
skriveni, njihov trag će se javljati na vanjskim organima. 


3. U ovu skupinu se ubrajaju oni koji poznaju ove unutarnje 
karakteristike i svjesni su njihove pokuđenosti sa stanovišta Zakona, 
međutim, zbog njihove uobraženosti smatraju da su se riješili toga, te 
da su kod Allaha na višem stupnju od toga da ih On time iskušava. 
Smatraju da su to iskušenja namijenjena običnome svijetu, a ne 
onima koji su dostigli njihov stupanj obrazovanja. Za sebe drže da su 
nadrasli takvu vrstu iskušenja. U takvoj situaciji kod njih se javljaju 
osobine oholosti, težnje da vode glavnu riječ , da budu uvažavani i da 
im se odaje posebno poštovanje. Njihova uobrazilja ide dotle da im 
se prčinjava kako kod njih nije riječ o oholosti nego o vjerskoj 
gordosti, manifestaciji odavanja počasti znanju te da je to način 
ispomaganja Allahove vjere. Izgubili su iz vida da takvo rezonovanje 
veseli Iblisa. 

Zaboravljaju kakva je bila  Resulullahova = s.a.v.s. 
požrtvovanost za vjeru i u čemu se ona sastojala da je njome ponizio 
kafire. Zanemaruju skrušenost 1 poniznost ashaba, njihovo 
siromaštvo i skromnost, da je, na primier, hz. Omer (r.a.) došavši u 
Siriju nakon pobjede, prekoravajuće upozoravao: KMi smo narod 
kojega je Allah počastio Islamom i mi ne tražimo nikakve druge 
počasti. Ovi zanesenjaci traže vjersku gordost kroz svečano 
odijevanje ubjeđeni da im je cilj ukazivanje poštovanja znanju i 
postizanje vjerskoga ponosa. S druge strane, koliko god njihov govor 
bio prožet zavišću prema subesjednicima, ili prema onima koji im se 
usprotive, neće sebi priznati da se kod njih radi o zavisti. Pristalica 
takvoga rezonovanja će ustvrditi da je njegova reakcija izraz težnje 
za istinom i suprotstavljanja onome ko je zastranio u svojim 
neprijateljstvima i grubostima. Ovakav zanesenjak će nekada 
nastojati podcijeniti drugoga alima s kojima se nađe u društvu, ali se 
neće ljutiti nego zajedljivo podsmijehivati. Ako, pak, izrazi srdžbu, 
tim gestom nastoji izazvati simpatije slušalaca, odnosno, pokazati 
svoju učenost tvrdeći kako je njegova reakacija nastala iz želje da 
koristi ljudima. Time pokazuje svoju dvoličnost, jer da mu je cilj 
popravljanje ljudi, trebalo bi mu biti draže da to čini neko drugi 

umjesto njega, ili neko ko je učeniji, odnosno manje obrazovan od 
njega. Katkada će ovaj tip uobražene uleme obilaziti ljude na 
položajima izražavajući im svoju naklonost i podršku. Budu li 
upitani za to, reći će da im je cilj da koriste muslimanima i otklone 
od njih eventualnu nepravdu. Kada bi im to uistinu bio cilj, onda bi 
ga radovalo da to neko drugi umjesto njega čini. Ako primijeti 
nekoga ko se također druži sa rukovodiocima, potrudiće se da 
jednoga od njih okrene protiv svoga suparnika. Nekada se neće libiti 
da posegne za zajedničkom imovinom. Kada mu naumpadne da je u 
pitanju haram, šejtan će mu došapnuti: Ovo je imovina bez vlasnika 
i namijenjena je za dobrobit muslimana, a ti si njihov imam, ti si im 
učitelj 1 ti si stub vjere. Ovako rezonovanje ima tri ibliske 
karakteristike: prvo, neistina da se radi o imetku bez vlasnika, drugo, 
da je namijenjena preko njega za dobrobit muslimana, i treće da je on 
imam. Zar može biti imam neko ko se ne kloni dunjaluka kao što su 
ga se klonili vjerovjesnici, ashabi i izabrana ulema ovog ummeta? I 
Za takvoga čovjeka Isa (a.s.) kaže: XLoš alim je kao stijena koja je 
pala nasred livade: ne upija vlagu a niti dozvoljava vodi da dopre do 
rastinja.o Kategorije uobražene uleme su brojne, a od ove vrste je 
veća šteta nego korist. 


4. Ovu grupu čine oni koji su upućeni u vjerske znanosti, koji 
su o istili svoje tijelo drže i ga pokornim, koji se klone grijeha, brinu 
za odgoj duše i koji su odstranili iz srca licemjerne, zavist, oholost, 
zlobu i traženje položaja, ali su se isključivo posvetili otklanjanju i 
iskorjenjivanju tih osobina iz srca, stavljajući pozornost na vanjske 
manifestacije. Međutim, 1 oni su zaslijepljeni budući da u kutovima 
srca ostaju skrivene mogućnosti za šejtanske intrige i prostor u kojem 
nefs ostvaruje svoje prohtjeve, prostor koji je po sebi neznatan i na 
prvi pogled zanemariv. Nisu zainteresirani za pažljivo ispitivanje 
toga prostora. Oni su poput čovjeka koji namjerava oplijeviti vrh i 
obrađujući ga odstrani sav vidljiv korov, ali zanemari ono rastinje 
koje još nije niklo. Ubjeđen da se korov pojavio i nikao, neko 
vrijeme ga zapostavi što omogućuje korovu da iznikne 1 upropasti 
usjev. Ova kategorija uleme uspjet će prevladati nedostatke ako se 
pažljivo preispita. Ova grupa se nekada povlači od svijeta smatrajući 

sebe većim od ostalih ljudi. Nekada će ljudi gledati sa prezirom dok 
će neki od njih posvetiti pažnju svakome vanjskom izgledu kako bi 
se drugi odnosili prema njemu blagonaklono. 


5. Sljedeću grupu čine svi oni koji su zapostavili značajne 
znanosti, a ograničili se na rješavanju sudske problematike i rasprava 
istražujući svakodnevne međuljudske razmirice u namjeri da 
doprinesu poboljšanju međuljudskih odnosa. Poznati su pod nazivom 
pravnici, a njihova je znanost fikh, odnosno mezhebsko učenje. Desi 
se da zaokupljeni tom problematikom izgube potrebu za 
upoznavanjem kako vanjskih tako i unutarnjih aspekata poslova koje 
obavljaju te ne čuvaju jezik od ogovaranja, stomak od harama, ne 
sputavaju noge od trčanja velikodostojnicima ne vodeći računa i O 
ostalim organima. Svoja srca nisu sačuvali od oholosti, samoljublja, 
zavisti 1 ostalih pogubnih osobina. Dva su razloga njihove 
zaslijepljenosti: prvi je sa aspekta njihove prakse. U djelu "lhja' 
ulum" objasnili smo način otklanjanja tog nedostatka. Oni sliče 
bolesniku koji je od upućenih upoznao karakter bolesti, ali je ne 
prepoznaje kod sebe ili je ne pokušava otkloniti. Osuđeni su na 
propast budući da su zapostavili očišćenje vlastite duše i njeno 
ozdravljenje. Godine ih prolaze u razrješavanju pitanja vezanih za 
hajz, razvod braka, zihar i tome slično. Uobrazilo ih je to što ih drugi 
uvažavaju, što im se obraćaju te želje da postanu kadije ili muftije. 
Svaki od ovih nastoji omalovažiti druge alime iste struke, a kada se 
nađu skupa, taj cinizam prividno nestaje. Drugi razlog njihove 
zaslijepljenosti vezan je za znanje, a nastaje kao rezultat njihove 
uobrazilje da je ono što znaju vrhunac znanja, da su njime ovladali i 
da su spašeni. Znaj da je spasonosno sredstvo ljubav prema Allahu, 
dž. š., a ona je nezamisliva bez spoznaje Njegove naravi. Spoznaja se 
dijeli na troje: spoznaju Allahovog Zata, spoznaju Njegovih atributa i 
spoznaju Njegovoga djelovanja. Spomenuti pravnici sliče osobi koja 
se ograničila na prodaju hrane na putu kojim prolaze hadžije. Nisu 
svjesni da je fikh, u stvari, znanje o Allahu, Njegovim zastrašujućim 
i upozoravajućim svojstvima koja u srcu bude osjećaj 
strahopoštovanja i potiču čovjeka na iskreni takvaluk. Uzvišeni Allah 
kaže: Neka se po nekoliko vjernika iz svake zajednice njihove 

potrudi da se upute u vjerske nauke (li jetefakkahu fi-d-dini) i neka 
opominju narod svoj kada im se vrate, da bi se Allaha pobojali., (Et- 
Tevbe, 122). 

Među ovim ima pojedinaca koji su se ograničili na izučavanje 
mezhebskih razilaženja, 1 jedino ih zanima kako da ovladaju 
putevima rasprave, primoravanja da njihova bude posljednja, 
spremni radi prestiža i uspjeha u diskusiji pobijati stvari za koje 
znaju da su istinite. Noći i dane provode tragaju i za mezhebskim 
nesuglasicama samo da dokažu nesuvislost ljudi sa kojima se spori. 
Nije im cilj znanje nego postizanje renomea kod ljudi. Bolje bi im 
bilo da se pozabave očišćenjem svoga srca od takvog znanja koje 
koristi jedino na ovome svijetu i koje samo pospješuje oholost. Takvi 
će na Ahiretu biti bačeni u razbuktalu vatru. Što se tiče argumenata 
na koja se naslanjaju mezhebi, znaj da su uzeti iz Kur'ana i Hadisa. 
Kako li je ružna uobrazilja ovih ljudi! 


6. Ovu grupu čine učenjaci koji su se posvetili izučavanju 
iimul-kelama, apologetike sistematskog osporavanja protivnika. 
Slijede 1 njihove optužbe, u situaciji su da zalaze u brojna i 
raznovrsna područja znanosti kako bi u pobijanju ideološkog 
protivnika što bolje upoznali njegovu teoriju. Oni se dijele na dvije 
grupe: jedna je u zabludi i druge odvodi u zabludu, a druga je na 
pravom putu. Što se tiče uobrazilje zabludjelih, ona se javlja kao 
posljedica njihove nesavjesnosti da su u zabludi i umišljenosti da su 
jedino oni spašeni. Njih je mnogo grupa i uzajamno se optužuju za 
nevjerstvo. Zalutali su stoga što nisu kritički sagledali svoje 
argumente i proučili metode njihovog provjeravanja, te dolaze u 
situaciju da svoje učenje zasnivaju na pretpostavkama, odnosno, da 
stvarne činjenice smatraju nepouzdanim. Što se tiče uobraženosti 
onih koji su u pravu, ona se sastoji u tome što ovi smatraju da je 
teologija najvažnija znanost 1 najispravniji način da se ostvari 
Allahov din. Oni smatraju da neće niko upotpuniti svoje vjerovanje 
dok ne prouči ono što oni znaju 1 tvrde kako onaj čije priznavanje 
Allaha, dž. š., nije rezultat istraživanja i provjerenog ubjeđenja nije 
pravi mu'min a niti je blizak Allahu. Oni se ne obaziru na prvo 
stoljeće islama kada je Resulullah s.a.v.s. posvjedočio svojim 

ashabima da su oni njegovi najodabraniji sljedbenici ne tražeći od 
njih da dokazuju svoje uvjerenje. Ebu Umame el-Bahili (r.a.) prenosi 
od Vjerovjesnika s.a.v.s. da je rekao: xLjudi neće zalutali sve dok se 
ne počnu upuštati u rasprave.) 


7. U ovu grupu se ubrajaju vaizi koji govore o velikom 
stepenu onih koji drže dersove o društvenom odgoju 1 osobinama 
srca kao što su: strah, nada, strpljivost, zahvalnost, pouzdanje u 
Allaha, isposništvo, ubjeđenje, očišćenje, iskrenost 1 sl. Oni su u 
zabludi jer smatraju da se oni ako govore o ovim osobinama i 
pozivaju ljude tome, odlikuju njima, odnosno da su ih kadri postići 
na jednostavan način koji nije dostupan običnom svijetu. 
Uobraženost ove grupe je najgora jer ovi o sebi imaju visoko 
mišljenje, umišljeni da se ne mogu udubiti u oblast ljubavi prema 
Bogu, a da nisu spašeni kod Allaha. Osim toga, uobrazili su sebi da 
će im biti oprošteno samo stoga što su naučili nekoliko izreka 
pobožnih ljudi; mada sebi mnogo toga dopuštaju. Ovi su od svih 
naprijed nabrojanih najuobraženiji jer umišljaju sebi da vole u ime 
Allaha 1 Resullullaha s.a.v.s. 1, budući da im je poznat put očišćenja, 
da su postigli iskrenu predanost. Ukazivanjem na skrivene mahane 
nefsa, umišljaju sebi kako su ih se riješili, odnoseći se tako i prema 
svim drugim osobinama. Oni su ponajviše zagrijani za ovaj svijet a 
pokazuju se kao isposnici, zbog svoje pohlepe i ljubavi za njim. 
Podstiču druge na iskrenu odanost Allahu, a sami nisu takvi. Javno 
pozivaju Allahu, a sami od Njega bježe. Zastrašuju svijet Njegovom 
kaznom, a sami osjećaju sigurnost. Upozoravaju na potrebu 
spominjanja Allaha, a sami su Ga zaboravili. Govore o potrebi 
približavanja Allahu, a sami se udaljuju od Njega. Dižu glas protiv 
poroka, a sami gaje neodoljivu želju da se nađu u masi. Da im se 
zabrane sijela na kojima pozivaju ljude Allahu, zemlja bi im bila 
tijesna koliko god je široka. Uobrazili su sebi da im je isključivo cilj 
da pozitivno utiču na ljude. Ako se, međutim, pojavi neki učenjak 
kome se ljudi počnu okretati i prihvatati njegove pozive vjerskom 
ozdravljenju, oni umiru od ljubomore i zavisti. Ako im neko pohvali 
učenu osobu koja ne misli kao oni, taj koji je izrekao hvalu postaje 

im najomraženija osoba. Ova skupina je najuobraženija i najteže ju je 
urazumiti da se okrene pravome putu. 


8. Postoji i grupa onih koji su zapostavili bitne segmente 
vaza, kakvi su vaizi ovoga vremena, osim onih koje je Allah 
sačuvao. Zaokupljeni su vjerskim pitanjima koja objašnjavaju 
nerazumljivim izrazima te, skloni kojekakvim teorijama, izlaze iz 
okvira Šeri'ata i istine teže i ka uopštavanjima. Neki od njih su skloni 
duhovitim primjedbama, citiranju poezije i lažima iskićenom govoru. 
U interesu im je da stihovima i složenim konstrukcijama osvoje što 
više slušalaca odvajajući ih od drugih. Osnovni im je cilj, makar on 
bio i pogrešan, da svojim izlaganjem zapanje slušaoce i izazovu 
njihovo divljenje. Ovo su šejtani u ljudskom liku, zalutali i druge 
odvode u zabludu. Istaknutiji među njima; budući da nisu sebe 
popravili, kritikuju druge i ispravljaju im riječi i predavanja. Šta im 
je?! Oni, u stvari, odvraćaju od Allahovog puta okrećući druge 
ličnim ciljevima. Razvijaju kod ljudi iluzije prema Allahu, dž.š., 
koristeći se raznim legendama koje ponajprije vode u grijeh _i 
razvijaju ljubav prema ovom svijetu. Još ako takav vaiz bude 
svečano odjeven, umišljen i dvoličan te govori ljudima da ovi izgube 
nadu u Allahovu milost, oni će se sigurno razočarati u nju. 


9. Ima 1 onih koji su pokupili izreke i kazivanja pobožnih 
ljudi o pokuđenosti ovoga svijeta i doslovno ih ponavljaju a da pri 
tom ne nastoje dokučiti njihova značenja. Oni ih prenose, neki sa 
minbera, neki po čaršijskim sijelima, i umišljaju sebi da su spašeni i 
da im je oprošteno stoga što su upamtili odabrane poruke praktično 
ih ne primjenjujući. Uobraženost ovih priučenih ljudi je veća nego 
svih naprijed spomenutih! 


10. Postoji i grupa onih koji su iscrpili svoje snage studiraju i 
Hadis, slušali su hadise, sabirali njihove predaje 1 tragali za 
nepoznatim lancima prenosilaca. Tako, neki od njih obilaze gradove i 
prenose hadise od učitelja, samo da kažu kako su oni čuli dotični 
hadis od toga i toga, ili da naglase kako su se susreli s njim te da se 
pohvale kako posjeduju i takve lance prenosilaca kakve drugi 

nemaju. Njihova zaslijepljenost je višestruka. Oni su slični nosačima 
vrijednosnica jer ne usmjeravaju svaju pažnju na to da razumiju 
hadis, odnosno, da razmišljaju o njegovim porukama. Ograničeni 
isključivo na prenošenje hadisa, ubijeđeni su da će im to biti 
dovoljno da se spase. Nikako! Kod teksta hadisa je bitno da se on 
razumije 1 da se razmišlja o njegovim značenjima. Kod njegovog 
prenošenja, hadis se najprije čuje, zatim se nauči napamet, zatim se 
shvati njegova poruka, zatim se po njemu postupi pa se tek onda 
prenosi drugima. Ova grupa se, međutim, zadovoljava slušanjem 
hadisa ne obraćajući pažnju na njegov sadržaj makar što takav 
pristup hadisu nema neke koristi. U ovom vaktu hadise citiraju i 
djeca koja su razuzdana i nemarna. Učitelji hadisa vjerovatno ne 
obraćaju pažnju kako ih oni bilježe, što je nedopustivo. Nekada se 
desi da učitelj drijema dok djeca pogrešno citiraju hadise, 1 kasnije se 
pozivaju na učitelja a da to ovaj i ne zna. Sve je to krajnja 
nesmotrenost. Osnovno je kod slušanja hadisa da je on prenesen 
izravno od Resulullaha s.a.v.s., da ga ravija upamti onako kako ga je 
čuo i da ga prenosi onako kako ga je upamtio, pa će ga, dakle, 
prenositi onako kako ga je naučio, a pamtiti onako kako ga je čuo. 
Ako nije u prilici da čuje hadis neposredno od Resulullaha s.a.v.s., 
onda će ga prenositi od ashaba i tabi'ina postupaju i prema njihovim 
predajama onako kao što bi postupio da sluša Resulullaha s.a.v.Ss., tj. 
da ga upamti u istoj formi i da ga prenosi onako kako ga je upamtio 
ne sumnjajući niti u jedan harf hadisa. Ako bi posumnjao, makar u 
jedno slovo: nije mu dozvoljeno dalje ga prenositi a niti se na njega 
pozivati jer, ako ga pogrešno citira, zapada u grijeh. Hadis se pamti 
na dva načina: srcem uz svakodnevno ponavljanje i preslušavanje, ili 
da zapiše ono što je čuo, da kasnije zapisano provjeri, te da ga čuva 
kako ne bi dospio u ruke onoga koji bi ga promijenio. Ta knjiga u 
koju bilježi hadise treba da je sklonjena na sigurno mjesto koje neće 
svakome biti pristupačno. Nije mu dopušteno da u nju bilježi ono što 
prenosi dijete, nemarna osoba ili osoba sklona zaboravu. Ako bi se to 
dopustilo, onda bi bilo dozvoljeno zapisivati i ono što dijete čuje dok 
je u kolijevci. Slušanje hadisa ima također svoje brojne uvjete. Cilj 
hadisa je da se po njemu postupi i da se spozna, budući da ima 
višestruka značenja, kao što je slučaj i sa Kur anom. Prenosi se od 

Ebu Sufjana b. Ebu-l-Hajra, da je prisustvovao predavanju Zahira b. 
Ahmeda i da je prvo što im je kazao bio hadis Resulullaha s.a.V.Ss.: 
xOd lijepoga islama jednog čovjeka je i to da ostavi ono što ga se ne 
tiče.) Ebu Sufjan ustade i reče: Meni je za sada ovo dovoljno; tek 
kada ga sprovedem u praksu doći ću da čujem drugi hadis.) Ovako 
treba ljudi da se postave kada je u pitanju slušanje hadisa. 


11. Postoji i grupa u enih ljudi koji su se posvetili izučavanju 
gramatike, jezika, poezije i jezičkih finesa. Zaslijepljeni time tvrde 
da su im grijesi oprošteni jer sebe smatraju učenjacima Ummeta 
budući da temelji Islama, Kitab i Sunnet, imaju svoju potku u 
gramatici i jeziku. Život ih prolazi u potrazi za gramatičkim 
finesama, što je velika zabluda. Da malo razmisle, vidjeli bi da je 
arapski jezik kao i turski jezik i gubiti godine studirajući arapski 
jezik isto je kao i gubiti ih studirajući turski, urdu ili koji drugi jezik. 
Razlika je samo u tome koliko su vezani za hadiske predaje. 
Dovoljno je, kada je riječ o jeziku, poznavati neobične izraze u 
Kur'anu i Hadisu, ali, upuštati se u sve jezičke finese suvišno je i 
nepotrebno, i ako bi bilo takvih, oni sigurno gaje određene iluzije. 

II kategorija 
UOBRAŽENI POBOŽNJACI I DOBROČINITELJI 


Ovih, također, ima više grupa. Jedni pokazuju svoju 
uobraženost u namazu drugi pri učenju Kur'ana, treći gaje iluzije 
prema hadždžu, četvrti prema džihadu, peti prema zuhdu | sl. 


1. Među njima ima onih koji zapostavljaju farzove, a predali 
su se izvršavanju nafila. Nekada se toliko predaju dobrovoljnim 
ibadetima da time idu u krajnosti. Tako kod jednoga od njih dominira 
brižnost pri uzimanju abdesta, gdje osobito pretjeruje, pa, ne slažući 
se sa šeri'atskim zahtjevima u pogledu odredivanja čistoće vode, ono 
što je daleko od prljavštine smatra vrlo bliskim nečistoći, a kada se 
radi o jedenju onoga što je zabranjeno onda presuđuje za ono što je 
blizu haramu da je daleko, a desi se i da živi od harama. Kada bi ovu 
brigu vezanu za vodu prenio na brižnost oko halal ishrane, to bi mu 
bilo veći dokaz da slijedi ashaba (r.a.). H. Omer je uzimao abdest iz 
zdjele nekog kršćanina mada je postojala pretpostavka da nije sasvim 
čista, međutim napuštao je brojne izvore halal hrane bojeći se da ne 
zapadne u haram. 


2. Druge, pak obuzme sumnja u pogledu nijjeta za namaz, te 
im šejtan ne dozvoljava da donesu vrstu i ispravnu odluku za 
obavljanje namaza, te ih on prođe u džema'atu, a nekada se desi da 
im 1 izađe izvakta. Ako i donesu za namaz potreban nijjet, onda im se 
u srcu javi sumnja u pogledu njegove ispravnosti. Toliko biva 
zaokupljen nijjetom svoga namaza da nesvjesno mijenja karakter 
prvog tekbira zbog prevelike opreznosti, te propusti pažljivo slušanje 
Fatihe. Ako tako učini na početku namaza, zanemarit će ga cijeloga 


20 


bez uspostavljanja srčane prisebnosti. To će ga obmanuti jer ne zna 
da je srčana prisebnost obavezna u namazu. Iblis ga je zaveo i učinio 
mu dopadljivim njegov postupak riječima: Svojom zabrinutošću ti 
se razlikuješ od običnog svijeta i ti si na većem položaju kod svoga 
Gospodara. 


3. Neki su zavedeni svojom brigom da pri učenju Fatihe i 
drugih učenja naročito vode računa o pravilnom izgovaranju harfova 
(meharidži-huruf). Svu svoju pažnju su usredsredili na to da pravilno 
izgovore tešdid ili da naglase razliku između harfova "d" 1 "z" i izvan 
toga ih ništa ne interesuje. Ne razmišljaju o tajnama Fatihe Kur'ana, a 
niti o njenim značenjima. Ne znaju da su ljudi obavezni pri učenju 
Kur'ana voditi računa o izgovoru harfova onoliko koliko ih u 
normalnom izgovoru (arapskog) jezika praktikuju. Ovo je velika 
zabluda. Oni su poput glasnika kome je naređeno da nekome odnese 
vladarevu pošiljku i da mu je izdiktira. On se, međutim, usredsredio 
na način izgovaranja harfova, te iz više pokušaja nastoji izdiktirati 
tekst zanemarivši pri tome stvarni cilj poruke kao 1 dostojanstvenost 
položaja na kome se nalazi. Nema sumnje da će ovoga Zgrabiti straža 
i strpati ga u ludnicu, te da će mu biti presuđeno da je izgubio pamet. 


4. Postoje i oni koji sa uobraženi učenjem Kur'ana jer ga 
beskorisno ponavljaju da nekada i cijelu hatmu prouče za dan i noć. 
Jezici njihovi prelaze preko ajeta, a srca im se kolebaju u dolinama 
želja. Umjesto da razmišljaju o značenjima Kur'ana 1 da osjete 
prijekor učeći prekoravajuće ajete, da prime savjet iz njihovih 
poruka, da zastanu kod kod Allahovih naredbi i zabrana, da uzmu 
poruku na onim mjestima na kojima ih se upućuje na nju, da osjećaju 
ugođaj prateći njihova značenja, a ne prateći njihovu skladnost, oni 
razmišljaju o dunjaluku. Kada bi neko za dan i noć hiljadu puta 
proučio Kur'an, a nakon toga zapostavio sprovođenje Allahovih, dž.š, 
naredbi i zabrana taj zaslužuje kaznu. Nekada učač ima lijep glas i u 
melodičnom izvođenju nalazi užitak i u tom oduševljenju postaje 
uobražen, uvjeren da je slast koja se osjeća pri neposrednom 
razgovoru sa Allahom dž.š. kada je u prilici da sluša Njegove Riječi. 
Taj je daleko sa pravoga puta skrenuo, jer slast nalazi u svome glasu. 

Da osjeti slast Allahovoga govora, ne bi se obazirao na svoj glas i 
njegovu melodičnost, a niti bi svoju pažnju usmjeravao u tom 
pravcu. Užitak u Allahovom, dž.š. govoru se osjeća kroz značenje 
ajeta. Ova grupa je u velikoj zabludi. 


5. Neki su postali uobraženi zbog svoga posta. Desi se da 
čitav život ili izabrane dane poste, a da pri tome ne čuvaju svoje 
jezike od ogovaranja niti svoja razmišljanja od častoljublja, niti svoje 
stomake od harama dok iftare, a niti se čuvaju ispravnog govora bilo 
koje vrste. Ovi su napustili vadžibe a prihvatili se pohvalnih 
/mendub/ stvari, i misle da su spašeni. Nikako! Ovakvi postači su 
skupine jako uobraženih. 


6. Postoji grupa onih koji su se uobrazili stoga što su hadždž 
obavili, a u isto vrijeme nisu se prošli griješenja, ne ispunjavaju 
obećanja; ne traže roditeljsko zadovoljstvo, niti vode računa o tome 
da stiču halal zalogaj. Nekada zapostavljaju propisane namaze kad su 
na putu, a nekada opet, ne vode računa o čistoći odijela i tijela. 
Nekada su skloni da se prepuste nepravednom cjenkanju i da druge 
zakidaju, a dok putuje na hadždž ne ustežu se grijeha i svađe s 
ljudima. Neki od njih stiču haram imetak 1 dijele ga svojim 
prijateljima na putu s ciljem da mu ovi odaju priznanje i da stekne 
određenu popularnost. Takav je učinio grijeh prema Allahu dž.š. 
prije svega zato što je s haramom sticao imetak, zatim što ga je 
licemjerno dijelio da bi stigao do Kabe, i napokon što joj je prišao 
griješnog srca, poročnog ponašanja 1 ružnih osobina. I pored svega 
toga ima iluziju da dobro stoji kod Gospodara. 


7. Ovu grupu čine oni koji su prihvatili put skrušenosti i 
naređivanja dobra, odnosno zabranjivanje zla. Neki od njih čine 
nepravdu prema ljudima, a naređuju im činjenje dobra zaboravljajući 
na sebe. Kada im naređuju dobro čine to vrlo grubo tražeći da oni 
glavnu riječ vode i da ih se uvažava. Kada takav učini grijeh i neko 
na to upozori on se rasrdi i prokomentariše: "Ja sam taj kome se 
polažu računi, pa kako mi možeš zamijerati". Takvi okupljaju ljude u 
džamijama, a na one koji izostaju sa tih sijela otvoreno izražavaju 

negodovanje. Cilj mu je da postigne to da ga drugi smatraju velikim, 
da stekne popularnost 1 vodstvo što će se i pokazati javi li se neki 
drugi u džamiji da govori tako što će se drsko ponijeti prema njemu. 
Neki od njih muezine i smatraju da to čine u ime Allaha, a da neko 
drugi dođe i počne mueziniti bez njihovog znanja ustali bi i 
usprotivili se riječima: "Ja nisam uzeo sebi naknadu koja mi pripada 
za uloženi trud". Neki od njih su i imami u džamijama i smatraju da 
su sposobni za vršenje te funkcije, a cilj im je da se kaže kako su oni 
imami te 1 te džamije što će se i pokazati prođe li neko drugi ko je i 
pobožniji 1 učeniji od njega pred džema'at, kada će ovi osjetiti tegobu 
U srcu. 


8. Ovu grupu čine oni koji stanuju u blizini Mekke i Medine i 
time se ponose, a ne kontrolišu svoja srca i ne čiste svoju vanjštinu i 
nutrinu. Nekada su im srca vezana za mjesta 1 za njihovo stanovanje 
u njima. Tako ih vidiš da razgovaraju i između sebe svaki naglašava 
koliko je godina proveo u Mekki, međuutim oni su uobraženi jer im 
je draže da žive u svojim mjestima, a da su samo srcem vezani Za 
Mekku. Ako stanuju u susjedstvu neka čuvaju pravo susjedstva. 
Tako, ako su u blizini Mekke neka paze na Allahov, dž. š. hakk, a 
ako stanuju blizu Medine neka čuvaju hakk Resulullaha, s.a.v.s. ako 
je kadar to učiniti. Ovi su s formalne strane zaslijepljeni jer smatraju 
da će ih 1 susjedstvo sa gradovima spasiti, a to je daleko od istine. 
Nekada takav sebi ne dopušta da udijeli siromahu koji zalogaj hrane. 
Kako li je teško ispunjavati prava susjedstva prema stvorenjima, a 
tek kako je sa susjedstvom Stvoritelja. Kako li je divno biti u 
Njegovoj blizini sačuvanog tijela i duše od grijeha. 


9. Ovu grupu čine oni koji se isposnički odnose prema 
imetku, koji uzimaju malo hrane, skromno se odijevaju i obilaze 
džamije, smatraju da su postigli stepen isposnika (zahida), ali 
priželjkuju da upravljaju drugima 1 da im se ukazuje poštovanje. 
Upravljanje se postiže na jedan od ovih načina: putem znanja, putem 
vaza, ili da ono dođe kao posljedica isposničkog načina života. Ovi 
su se klonili prvih lakših mogućnosti, a prihvatili se onoga što će ih 
najviše upropastiti jer ugled upropaštava više od bogatstva. Da se 

klonu ljubavi prema ugledu, a prihvate se dunjaluka imali bi više 
izgleda da budu spašeni. Ovi su jako uobraženi. Misle da su isposnici 
na ovome svijetu, ali ne poznaju pravo značenje dunjaluka, jer će 
vrlo često bogataši prestići siromahe u pobožnosti. Među njima ima i 
onih koji su zaneseni svojim znanjem, zatim onih koji praktikuju 
povlačenje 1 osamu, ali ne ispunjavaju uslove za to. Ima i onih koji 
odbijaju da prime materijalnu pomoć iz bojazni da im to ne pokvari 
njihov asketizam, ali u duši čeznu za imetkom i za onim društvom 
čijeg se kuđenja pribojavaju. Ima među njima 1 onih koji su sebi 
stavili u zadatak teške obaveze tako da neki dnevno klanjanju i po 
hiljadu rekata, ili prouče cijeli Kur'an, međutim pri tim radnjama srce 
im je potpuno odsutno. Zabavljeni željom da budu zapaženi kao takvi 
ogrezli su u oholosti,samoljublju i drugim  upropaštavajućim 
porocima. Nekada misle da će sa formalno obavljenim ibadetima 
postići da im pretegne tas mizana sa dobrim djelima. Naprotiv! Jedan 
neznatan dio bogobojaznosti, jedna pozitivna razborito stečena 
osobina bolji su od koliko planina formalna obavljenog ibadeta. 
Takav će se posebno uobraziti ako mu neko kaže da je jedan od 
velikana na zemlji ili da je jedan od Allahovih odabranih prijatelja 
(evlija) i Njegovih miljenika. To će ga obradovati i sam će kod sebe 
vidjeti samo čistoću duše. Da ga samo u jednom danu neko uvrijedi 
jedanput, dva ili tri puta, otišao bi čak u nevjerstvo iskazujući 
spremnost da se suprotstavi toj osobi. Nekada će sebi dopuštati da 
svojim graditeljima kaže:"Allah ti nikada neće oprostiti." 


10. Ovu grupu čine oni koji su se posvetili izvršavanju nafila, 
ali ne vode računa o njihovom mjestu u odnosu na farzove. Tako ćeš 
susresti osobu koja se raduje nafili prije podnevskog namaza ili 
noćnoj nafili ili njima sličnim nafilama, a da u isto vrijeme ne osjeća 
slast u obavljanju farzova. On ne nalazi dobro kod Allaha, dž.š. zbog 
prevelike privrženosti samo dobrovoljnom namazu kada prispije 
njihovo vrijeme. Ovi zaboravljaju riječi Resulullaha, s.a.v.s. koje 
govore o tome da najbolje čime se robovi mogu približiti Gospodaru 
jeste obavljanje navedenih ibadeta (farzova). Napuštanje prioriteta u 
pogledu izvršavanja dobrih djela je po sebi ružno djelo. Nekada se 
kod čovjeka istovremeno jave dva farza: jedan koji bi ga mašio i 

drugi koji ne bi, ili dvije nafile od kojih je jedna na izmaku vremena, 
a za drugu ima 1 kasnije mogućnost da je obavi, pa ne bude li vodio 
računa o prioritetu uobražen je. Ovakvih primjera ima bezbroj, a 
propusti su očiti. Čovjek treba da zna davati prednost jednim 
ibadetima nad drugima, tj. da daje prioritet svim farzovima nad 
nafilama. Osim toga treba da zna prednost fardi-ajna nad fardi- 
kifajetom, tj. onih farzova koji se moraju obaviti i onih čija 
obaveznost prestaje kada ih drugi obave. Zatim u pogledu fardi-ajna 
treba da zna davati prednost važnijima nad onim nižeg ranga. Isto 
tako treba davati prioritet onim farzovima koji bi prije prošli kao npr. 
ispunjavati hakkove majke prije očevih hakkova ili poznavati 
prednost izdržavanja roditelja nadobavljanjem hadždža, ili prednost 
džume namaza, kad joj dođe vrijeme nad bajramima ili prednost 
čuvanja vjere nad drugim farzovima 1 sl. Kako je veličanstveno kada 
to čovjek sprovodi 1 o tome striktno vodi računa. Obmane u pogledu 
davanja prioriteta su suptilne naravi 1 nisu svakom dostupne, pa samo 
oni koji su osvjedočenog znanja mogu ih pravilno postaviti.. 

III kategorija ' 
UOBRAŽENI BOGATAŠI 


Njih ima nekoliko grupa: 


1. Jednu od tih čine oni bogataši koji izražavaju spremnost da 
ulažu imetak u izgradnju džamija, medresa, tekije, mostova, česmi, i 
drugih građevina, i uklesuju na njima svoja imena kako bi spomen na 
njih ostao trajan ili kako bi nakon njihove smrti iza njih ostao neki 
trag. Oni misle da su time zaslužili oprost, ali su u zabludi iz dva 
razloga: prvo, stoga što imetak stiču nepravedno, sumnjivo, 
podmitljivo i na drugi nedozvoljen način. Ovi već u sticanju imetka 
izazivaju srdžbu Allaha, dž.š. i budući da čine grijeh nužno je da se u 
toj prilici pokaju, da vrate imetak onima kojima stvarno pripada, 
ukoliko su živi, odnosno njihovim nasljednicima ukoliko su ovi 
pomrli. Ukoliko im nije ostao niko od nasljednika takav je dužan da 
taj imetak podijeli u najvažnija dobrotvorstva. Najčešće će to biti da 
ih razdijeli siromasima. Kakva je korist od gradnje kuća koje mu nisu 
potrebne 1 koje će ostaviti iza sebe?! Među ovom skupinom rašireno 
je licemjerstvo, želja za dokazivanjem i užitak u tome da ih se 
spominje kao dobrotvora. Drugi razlog njihove zablude jeste u tome 
što kod sebe izgrađuju iluziju da im je cilj činiti dobro kada dijele 
imetak u dobrotvorne svrhe. Da takve neko zaduži da udijele 
siromahu makar jedan dinar ne bi to sebi dopustili jer je ljubav za 
hvalom 1 častoljubljem pohranjena u njihovoj duši. 


2. Nekada se desi da jedni s halalom stiču zaradu, da se klone 
harama i da troše imetak na izgradnju džamija, a opet su u zabludi iz 

dva razloga: prvi je licemjerstvo i težnja za popularnošću i slavom. 
Desi se, naime, da u njihovom susjedstvu ili mjestu ima dosta 
siromaha, pa je najpreče imetak dijeliti njima. Džamije su brojne i 
svrha im je da okupljaju ljude dok ih gradnja nove džamije 
razjedinjuje i rasparčava. 

Nema svrhe graditi džamije na svakom sastajalištu i u svakoj 
mahali, a da u tom mjestu žive bijednici 1 siromasi kojima je 
potrebna pomoć. Ovime je lakše da daju imetak za izgradnju džamija 
kako bi to bilo primijećeno od strane drugih. lako, kada jedan od njih 
čuje kako ga ljudi hvale ubijeđen je da to čini u ime Allaha, a u 
stvari, to je učinio radi drugoga, a ne radi Njega, što je i te kako 
prepoznatljivo u njegovoj nakani. Njegova namjera izaziva Allahovu 
dž.š. srdžbu, a on tvrdi kako mu je cilj da postigne Njegovo 
zadovoljstvo. Drugi razlog njihove zaslijepljenosti je u tome što troše 
imetak na ukrašavanje i dekorativno uljepšavanje koje ne smije da 
zaokuplja srca klanjača, jer promatraju i ih one mu odvode misao od 
sabrane skrušenosti i duhovne prisebnosti, što je krajnji cilj namaza. 
Kakvu god misao te šare pobudile u njemu bilo u vlastitom ili tuđem 
namazu, to će se staviti na teret onoga ko je pravio takve ukrase, 
budući da nije dozvoljeno svakako ukrašavati džamije. Hazreti 
Husejn r.a., kaže: "Kada je Resulullah, s.a.v.s. htio da napravi 
džamiju u Medini došao mu je Džibril 1 rekao: "Izgradi je sa stropom 
visokim sedam aršina i nemoj je ukrašavati, niti što uklesavati". Ova 
skupina u grijehu vidi dobročinstvo i nesvjesno se nadaju u uspjeh 
svojih postupaka. 


3. Ovu grupu čine oni koji dijele imetak siromašnima i 
bijednicima žele i time da stanu na posebna mjesta u džamiji. 
Siromasi imaju običaj izraziti zahvalnost 1 razglasiti dobročinstvo 
koje im je učinjeno. Ovima nije drago da udjeljuju tajno jer u 
skrivenim siromasima vide svoje obmanjivače koji, hvaleći ih, 
pokrivaju njihova dobročinstva. Često se desi da ovi zaborave na 
svoje gladne susjede. Zbog toga je Ibn Abbas, r.a. rekao: "U ahiri- 
zemanu biće dosta hadždžija koji neće imati unutarnju potrebu da 
obave hadždž, iako će to biti u mogućnosti. Vraćat će se s puta 
griješni i nepristupačni. Neke od njih će njihova deva nositi od 

Kafara do Remela, dok će im njihovi stari susjedi u nevolju pasti, a 
oni im neće pažnju ukazati niti ih obilaziti". 


4. Ima i bogataša koji čuvaju kapital 1 škrtare s njime, a 
zaokupljeni su formalnim ibadetima u kojima nije predviđeno 
dijeljenje, kao što su: post danju, bdijenje noću, učenje Kur'ana i sl. 
Oni su u zabludi jer je škrtost razorna snaga koja je zavladala 
njihovom dušom i takvima treba pomoći da je se oslobode dijeleći im 
imetak. Oni su zaokupljeni traženjem vrijednota, ali su, u stvari, 
odvraćeni od njih. Oni su poput čovjeka u čije se odijelo zavukla 
zmija koja skoro da ga dokrajči, a on zabavljen u potrazi za ukusnim 
pićem, koje će mu srediti probavu. Kako može onaj koga je ujela 
otrovnica da ima potrebu za takvim čime?! Bišru El-Hafiji r.a. je 
rečeno za nekog bogataša da mnogo posti i klanja našto je on 
primijetio: "Bijednik! Ostavio je svoje obaveze, a prihvatio se drugih. 
Njegovo je da hrani izgladnjele i da udjeljuje siromašnima, jer mu je 
to bolje nego da se pati glađu 1 da klanja, a u isto vrijeme skuplja 
imetak i uskraćuje ga siromasima". 


5. Nekima je ovladala škrtost toliko da sebi dopuštaju jedino 
davanje zekata. Za zekat izdvajaju onaj dio imovine koji je pokvaren, 
neupotrebljiv i koji im više ne treba, a od siromašnih biraju onoga 
koji će ih služiti i uzvratiti im učinjeno, ili onoga koji će im valjati u 
budućnosti da radi kao najamnik, ili pak onome preko koga će 
ostvariti određene ciljeve daju i zekat onoj osobi koju odredi jedan 
od velikodostojnika kojeg se pribojava, a ovaj mu treba kako bi na taj 
način kod dotičnog stekao određenu poziciju i tim putem ostvario 
svoju nakanu. Sve to u osnovi predstavlja pokvaren nijjet, uzaludan 
postupak i onaj ko tako čini žestoko se vara. On je ubijeđen u svoju 
poslušnost Allahu, dž.š. a u stvari je veliki griješnik jer preko ibadeta 
nastoji ostvariti ciljeve kod ljudi.. Ovakvi i njima slični su 
zaslijepljeni svojom imovinom. 


6. U ovu grupu se mogu svrstati i ljudi srednjeg imućnog 
stanja, te, bogataši, a i siromasi. Ovi su uobraženi zato što prisustvuju 
sijelima na kojima se obavlja zikr ubijeđeni da će zato biti nagrađeni 


28 


i da im je to, sasvim dovoljno da budu spašeni. Prihvatili su to kao 
običaj ubijeđeni da zaslužuju nagradu samo zato što slušaju 
predavanje koje ne sprovode u praksu niti iz njega uzimaju pouku. 
Oni su uobraženi jer nagrada za prisustvovanje predavanjima je u 
tome što ona podstiču na dobro, a ako takva sijela nemaju tu svrhu 
onda od njih nema nikakve koristi. Želja da im se prisustvuje je 
pohvalna ukoliko je stvarni izraz težnje za praktičnim potvrđivanjem. 
Ali, ako nema poticaj u djelu onda ni od te želje nema nikakvog 
dobra. Nekada se ovi uobraze s onim što su čuli na vazu. Nekada se 
raznježe poput žena pa se čak i rasplaču. Nekada slušaju govor koji 
ih zaplaši te netremice 1 blijedog lica na te riječi uzvikuju "Ja selam, 
selam; ne'uzubillah hasbijallah; la havle ve la kuwete illa billah!", 
ubijeđeni da su pokupili sva dobra a u stvari su uobraženi. Oni sliče 
bolesniku koji prisustvuje sastanku liječnika i sluša što oni govore za 
određene lijekove, ali on ih neće uzeti niti se interesuje za njih 
umišljen da svojim prisustvom nalazi sebi lijek. Ili su poput gladne 
osobe koja prisustvuje kad se spremaju ukusna jela. Svaki vaz koji ti 
ne promijeni neku osobinu da se praktično popraviš u smislu 
odazivanja Allahu, odricanja od dunjaluka,čvrsto ga se držeći; 
odnosno, ne budeš li radio tako, vaz će ti biti dodatni svjedok protiv 
tebe ! Ako smatraš da će ti on biti nekakva garancija varaš se! 

IV kategorija 
UOBRAŽENI DERVIŠI 


(ili kakve ih iluzije uglavnom prate) 


1. Izuzimajući one koje je Allah sačuvao, derviši ovoga 
vremena su uobraženi sa svojom nošnjom, svojim govorom i 
ponašenjem. Oni oponašaju istinske 1 prave sufije u njihovom 
oblačenju, njihovom načinu govora, njihovom načinu ophođenja, 
njihovim adetima, njihovim izrazima i vanjskim stanjima kada čine 
zikr, kada su u halki, kada uzimaju abdest, kada sjede na sedžadi 
pognute glave itd. Glumeći čovjeka koji razmišlja uvlače glavu u 
ogrtač 1 duboko uzdišu i oponašaju prave sufije spuštanjem glasa u 
govoru pri učenju Kur'ana 1 sl. Kada to nauče umisle sebi da će ih to 
spasiti, ali se nikao ne zamaraju samosavlađivanjem, vježbom, 
samokontrolom nad srcem, čišćenjem svoje nutrine 1 vanjštine od 
javnih i tajnih grijeha, a što je sve sastavni dio mekam u tesavvufu. 
Osim toga, dozvoljavaju sebi da posegnu za haramom, Za onim što je 
sumnjivo, za državnom imovinom i natječu se ko će imati više 
hljeba, novaca, žita. Zavide jedan drugome i u najmanjim sitnicama, 
razbijajući ih u njihovim namjerama ma koliko one bile u suprotnosti 
sa ličnim ciljevima. Uobraženost ovih je očita. Oni sliče iznemogloj 
starici koja je naučila da su imena hrabrih ljudi, junaka i velikih 
boraca jako pribrana na dvoru. Ona se obukla u njihov oklop i došla 
vladaru koji će iskušavajući njene sposobnosti ustanoviti da se radi o 
iznemogloj starici. Neko će joj prigovoriti zar se ne stidi na taj način 
izigravati sa vladarom. Staviti će joj u zadatak da hrani slonove, ali 
dok im bude služila jedan će je pregaziti i usmrtiti. 

2. Ova grupa derviša je pretekla naprijed spomenutu u 
uobraženosti budući da im teško pada oponašanje pravih sufija u 
skromnom  oblačenju, zatim u  zadovoljstvu sa  strpljivim 
podnošenjem poniženja koja im se čine u kuhinjama, na ulici i u 
njihovim nastambama. Ovi hoće da se pokazuju kao sufije, ali u 
sufijskom načinu odijevanja ne nalaze pravo rješenje. Ustežu se od 
svilenih tkanina, ali oblače pohabana odijela, duge ogrtače koristiće 
izvezene sedžade koje su često vrjednije od prave svile. U isto 
vrijeme ne ustručavaju se da čine javne prijestupe, a o skrivenima da 
i ne govorimo. Cilj im je da bezbrižno žive, da se hrane na tuđi 
račun, ali, i pored toga smatraju da su u pravu. Šteta koju ovi 
pričinjavaju muslimanima veća je od štete provalnika, jer oni svojim 
načinom oblačenja kradu njihova srca, te se drugi povode za njima, 
tako da su ovi uzrok i tuđe propasti. Ako se otkrije njihova intriga, 
onda ljudi pomisle da su sve sufije takve, te ih javno počnu osuđivati 
bez izuzetka. 


3. Postoji grupa derviša koja zagovara znanje putem 
otkrovenja, svjedočanstvo Istine, postizanje duhovnih mekama, 
proživljavanje tevhida, ustrajnost u samoj biti svjedočanstva i 
postizanje bliskosti. Međutim, ostvarenje tevhida im je poznato samo 
teoretski i terminološki. Oni u svome govoru često koriste neobične i 
stručne izraze i umišljaju sebi da je to što oni znaju vrhunac znanosti 
i prijašnjih i sadašnjih generacija. Oni s nipodaštavanjem gledaju na 
fakihe, učače Kur'ana, muhaddise i druge alime, a da i ne govorimo O 
običnom svijetu. Tako će npr. jedan zemljoradnik napustiti 
obrađivanje zemlje, a, tkalac ostaviti svoje predivo i provest će, jedan 
određen period poučavanja te će na brzinu upamtiti fascinantne 
izraze. Kada takvog promatraš imaš dojam kao da govori po objavi 
(vahju) dok objašnjava tajne podcjenjujući time sve pobožnjake i 
učenjake. Za pobožne će kazati da su zamorene lutalice, a za alime 
da su usmjereni na pojavno, zaklonjeni od suštine. Tvrdit će za sebe 
da su došli do Istine i da su kod Boga jako pribrani robovi. Takav je, 
u stvari od griješnih munafika (dvoličnjaka). Među pobornicima 
srčanog znanja ima i glupih i neznalica (džahila). Ovi uopšte ne sude 
po znanju, niti izgraduju svoje ponašanje, niti se u vjeri izobražavaju, 

a niti srca svoja kontrolišu, nego samo slijede svoje strasti i uče 
napamet kojekakve izraze. Bolje bi im bilo da se pozabave s onim što 
je korisno. 


4. Ovi su prevazišli stanje prethodne grupe 1 svoja djela su 
prilično dotjerali. Traže halal zaradu, i zaokupljeni su duhovnim 
vježbama. Neki od njih tvrde da su postigli stupnjeve (mekame) 
zuhda, tevekkula, ridaa (zadovoljstva), ljubavi i druge postaje, te da 
su prozreli u suštinu ovih mekama, uvjeta njihove realizacije, njihove 
manifestacije 1 iskušenja koja sa sobom nose. Neki od njih tvrde da 
zapadaju u stanje ekstaze, da vole Allaha, dž.š. i uobražavaju sebe da 
su jako zaljubljeni u Njega. Oni gotovo sigurno imaju izgrađenu 
iskrivljenu predstavu o Njemu koja je u stvari novotarija 1 kufur. 
Zagovaraju ljubav Allaha dž.š. prije nego Ga spoznaju, a to je 
apsolutno nezamislivo. Osim toga takav se uopšte ne usteže od 
činjenja djela koja ga udaljavaju od Allaha, dž.š. 1 koja je On označio 
kao omražena. Strast njegove duše (nefsa) odražava se na izvršavanje 
Božijih naredbi tako da napušta neke od njih stideći se ljudi, a da se 
osami ne bi ih napustio stideći se Allaha dž.š. On nije svjestan da je 
sve to što čini suprotno ljubavi. Neki su skloni da prihvate oskudno 
življenje i tevekkul, te putuju raznim krajevima bez hrane kako bi 
potvrdili ispravnost svoga oslanjanja na Allaha dž.š. Oni ne znaju da 
je to novotarija o kojoj se ništa ne prenosi od ashaba r.a. niti od prvih 
generacija ovog Ummeta, oni su sigurno bolje poznavali tewekkul od 
ovih. Ashabi r.a. nisu razumijevali tewekkul kao duhovnu odvažnost 
i napuštanje hrane (zarade). Naprotiv oni su uzimali hranu i oslanjali 
se na Allaha dž.š. a ne na nju. Suprotno njima ova grupa ostavlja 
hranu a oslanja se na uzroke koji bi je navodno garantovali. Ne 
postoji ni jedan od spasonosnih mekama, a da u njemu nam zamke 
uobraženosti u koju su neki zapali. U djelu "El-Ihja" smo spomenuli 
simptome ovih bolesti u poglavlju o sredstvima izbavljanja. 


5. Postoji grupa onih koji su sebi uskratili uzimanje živežne 
hrane težeći da isključivo jedu halal. Zaokupljeni ovim jednim 
svojstvom zapostavljaju brigu o drugim osobinama koje se vezuju za 
srca i tijelo. Neki od njih teže da osiguraju halal u ishrani, odijevanju 

i sticanju imetka i tome posebno poklanjaju svu pažnju, a ne znaju da 
je Allah zadovoljan samo sa onim robovima koji su u potpunoj 
pokornosti. Ko prihvati dio vjere, a sve ostalo zapostavlja taj je 
uistinu uobražen. 


6. Ova grupa derviša zagovara lijepo vladanje, poniznost i 
velikodušnost s ciljem da budu drugim sufijama na usluzi. Okupljaju 
oko sebe druge ljude i brinu se oko njihovog izdržavanja, uzimaju i 
to kao mrežu za postizanje prolaznih dobara ovog svijeta i za 
povećanje imetka. Dakle, cilj im je bogaćenje i želja za dominacijom 
a javno pokazuju uslužnost i poniznost tražeći da se shvati kako im je 
cilj druženje, a ne želja da druge povedu za sobom. Javno se 
izjašnjavaju da im je namjera da druge pomažu, a u stvari sabiru 
hranu i sumnjiv imetak za ishranu u cilju povećanja broja pristaša 
kao bi na taj način proširili glas o sebi. Neki uzimaju sredstva od 
vladara i time hrane svoje pristalice. Drugi opet primaju imetak od 
vladara i onaj koji je sa haramom stečen da time sufijama obezbijede 
put na hadždž. Ubijeđeni su da im je cilj dobročinstvo i ishrana 
drugih dok je glavni podsticaj svih njihovih preduzimanja 
dvoličnjaštvo 1 želja za ličnom afirmacijom. Zbog njihovog 
prihvatanja da uzimaju haram i da taj imetak dijele pokvarili su i sva 
svoja ostala djela pokornosti. Onaj koji udjeljuje haram imetak za put 
na hadždž sličan je osobi koja gradi džamiju praveći njen materijal 
od izmeta i drugih nečistoća, ubijeđen u opravdanost takve gradnje. 


7. Ovu grupu čine oni koji su se predali samosavlađivanju, 
moralnom usavršavanju 1 očišćenju duše od njenih mahana. Oni su se 
u to toliko udubili da pomno istražuju nedostatke nefsa upoznaju i 
njegove zamke samo teoretski i jezički. U svim svojim stanjima su 
preokupirani samozaštitom od nefsanskih mahana, usput iznalaze i 
precizne odrednice njegovim bolestima, govoreći: ovo je u duši 
mahana, a nesvjesnost da se radi o mahani, također je mahana. Traže 
čistoću duše i to sistematski obrazlažu gubeći dragocjeno vrijeme. 
Zaokupljeni su svojim nefsom, a svoju pažnju ne vezuju za 
Stvoritelja. Oni sliče čovjeku koji istražuje kada će nastupiti vrijeme 

hadždža 1 istražuje njegove zapreke, a nije obezbijedio sredstva za 
put što mu neće obezbijediti obavljanje hadždža te je uobražen. 


8. Ova grupa je prevazišla stupanj prethodne: pridržavaju se 
tarikatskih metoda, pa su im se i otvorila vrata spoznaje (ma'rife). 
Međutim, kada osjete dah istinske spoznaje i njene miomirise, 
postaju opčinjeni i ponosni na to. Zapanjuju ih fenomeni spoznaje te 
svoja srca i razmišljanja isključivo vezuju za njih. Zadržavaju i se na 
njima otvore im se samo u tom domenu brojna vrsta, a zatvaraju sva 
druga izvan tog domašaja. I to je samo obmana budu 1 da divnim 
otkrovenjima na Božijem putu nema kraja i ko god se zaustavi kod 
svakog zanimljivog momenta vezuju 1 se za njega izgubit će korak i 
neće stići do svog cilja. To je kao kad neko krene vladaru i na 
ulaznim vratima njegovog posjeda spazi ruže i krasote koje ranije 
nikada nije vidio, te se zadrži razgledajući ih dok ga ne maši vrijeme 
predvideno za sastanak sa vladarom i vrati se razočaran. 


9. Ovi su uporniji od prethodnih i ne obaziru se na izljeve 
nura koje susreću na svome putu, a niti se obaziru na ono što bi im 
olakšalo da prime određene počasti. Oni se na njih ne osvrću niti se 
preko njih uzdižu već ostaju odlučni u svome hodu. Međutim, kada 
se sasvim približe svome cilju pomisle da su već stigli i tu zastanu ne 
prelazeći 1 posljednju prepreku te pogriješe. Allah, dž.š. ima 70 
zastora od nura i tmine i ni do jednog od njih salik (putnik) ne stigne, 
a da mu se prije toga ne pričini da je već stigao. Na to upućuju i riječi 
Uzvišenoga vezane za Ibrahima, a.s. koji se nije zadržao na ovom 
mekamu: "i kad nastupi noć, on ugleda zvijezdu i reče: "Ovo je 
Gospodar moj!" A pošto zađe, reče: "Ne volim one koji zalaze!" (El- 
En'am,76). Prvi zastor između čovjeka (roba) i njegovog Gospodara 
(Rabba) jeste njegova duša. Ona je izraz veličanstvene Božanske 
naredbe 1 jedan je od Allahovih, dž.š. nurova, odnosno to je svjetlo 
skrivene riznice čovjekovog srca na kome se odražava istinitost 
Istine, onakvom kakva jest. lako je srce nosilac cijeloga svijeta i u 
njemu su sadržane sve forme Apsoluta. U njemu se izljeva Njegova 
svjetlost na veličanstven način jer se u srcu odražava cijelo 
opstojanje onakvim kakvo je po sebi. Tako je čovjek već na početku 

zaklonjen svjetlošću, odnosno Allahovim dž. š. zastorom kada se 
otkrije Njegov nur i ukaže se ljepota srca nakon što ga obasja 
Božanski nur, desi se i to da čovjek pogleda u njega u svoj njegovoj 
ljepoti i spazi zapanjujuće krasote. Kada to pokušava iskazati 
moguće mu je da kaže samo: "Ja sam istina". Bude li mu nejasno šta 
se iza krije i zastane li, propast će. Na taj način su kršćani posmatrali 
Isa'a a.s. Vidjevši izljeve Allahovog nura na njemu, pa su pogriješili. 
To je kao kad neko gleda zvijezdu u ogledalu ili na vodi i pruži joj 
ruku da je dohvati, taj uistinu živi sa iluzijama. 


Vrste iluzija na putu koji vodi Allahu nemoguće je na jednom 
mjestu sve iznijeti niti im doći do kraja prije nego li se objasne sve 
suptilne, skrivene znanosti. Mi smo spomenuli samo one iluzije koje 
je moguće zaobići 1 čija je manifestacija očita, s ciljem da slučajno ne 
zapadnemo u njih. Uzdam se u vođenje Allaha dž.š. On mi je 
dovoljan i divan je zaštitnik. Nema ni promjene ni snage osim sa 
Uzvišenim 1 Veličanstvenim Allahom dž.š. Neka je salavat Njegov 
na našeg poslanika Muhammeda, s. a. v. s. njegovu porodicu 1 sve 
njegove ashabe. 


Amin.... 

